Uhićen bjegunac bez ruke kojeg policija naganja već tjedan dana

Uhićen je odmetnik koji po bilogorskim šumama već tjedana bježi policiji. O njegovom bijegu danas smo već izvještavali, a tekst pročitajte OVDJE.

Da je bjelovarska policija danas uhitila Nenada Vukašinovića zvanog Talijan iz Prgomelja, otkrio je portal 24sata. Nenad, inače, nema lijevu ruku koju je izgubio u berbi kukuruza, a na desnoj ima samo dva prsta.

On je u petak u Rovišću pobjegao presretačima koji su ga nakratko bili zaustavili te se izgubio po bilogorskim poljima i šumama vozeći svoj stari neregistrirani opel combo.

Otad su ga nekoliko puta pokušavali uloviti, ali uvijek im je zbrisao u šume u okolici Prgomelja.

Najbizarnija je priča Nenadova susjeda koji tvrdi kako je on prije par dana policijskim presretačima opelom pobjegao upravo preko njegova dvorišta.

“Opel je prošao, a presretači su zaglibili u blatu”, navodi Talijanov susjed. Nenada, inače, u Bjelovaru zovu i Specijalac.

Bjelovarska policija danas je potvrdila kako Nenad Vukašinović (52) ima više od 100 prekršajnih prijava, uglavnom za prometne nepodopštine, zbog čega je više puta boravio u zatvoru.

Objava Uhićen bjegunac bez ruke kojeg policija naganja već tjedan dana pojavila se prvi puta na Danica.hr.